Cennifer Hollidey

**Cennifer İvette Hollidey** (; ) — Amerikalı müğənni və aktrisadır. Karyerasına Brodveydə *Dreamgirls* (1981–83), *Your Arms Too Short to Box with God* (1980–1981) kimi musiqili filmlərdə başladı və daha sonra uğurlu müğənni oldu. O, daha çox 1983-cü ildə Qremmi mükafatını qazandığı debüt sinqlı, *Dreamgirls* hiti olan "*And I Am Telling You I'm not Going*" mahnısı ilə tanınır. O, həmçinin *Dreamgirls* üçün 1982-ci ildə Toni mükafatını da qazanmışdı.

## Karyera

### Brodvey aktrisası
Hollidey Brodveydə ilk böyük rolunu 1979-cu ildə, 18 yaşında ifa etdi. 21 yaşında oynamağa başladığı növbəti rolu onun ən çox tanındığı rol oldu. Musiqili *Dreamgirls* filmindəki Effi rolu Hollideyin ən məşhur rollarından biri oldu*.* Onun ifaları, xüsusən də "Və Mən Sizə Deyirəm ki, getməyəcəyəm" () adlı musiqi nömrəsi ikonik ifası ilə geniş şəkildə bəyənildi.

1982-ci ilə qədər Hollideyin aldığı mükafatların içində Musiqili Filmdə Ən Yaxşı Aparıcı Aktrisa üçün Toni mükafatı, mahnıya görə Qremmi mükafatı və aktrisa performansına görə Drama Desk Mükafatı və Teatr Dünyası Mükafatı da var idi. 1998-ci ildə Hollidey *"Mənim sevimli Brodvey xanımlarım* " adlı albomda "Brodveyin kraliçaları"ndan biri kimi yer aldı.

### Sağlamlıq problemləri və karyera yenilənməsi
1990-cı illərdə Hollidey xeyli çəki itirdi. O, klinik depressiyadan əziyyət çəkir və bu xəstəliklə mübarizəsindən verdiyi müsahibələrində danışıb. Hollidey 30-cu ad günündə həbləri həddindən artıq dozada qəbul edərək intihara cəhd etmişdi. CBS-ə verdiyi müsahibədə Hollidey dedi: "Mən əslində həyatımın hər halda bitdiyini düşünürdüm, çünki çox kökəlmişdim, 330 kiloqramdan çox idim. Heç bir rekord şirkətim yox idi, hər şeyi itirmişdim.

Hollidey həmçinin dağınıq sklerozdan əziyyət çəkir. Başlanğıcda kilo itkisi ciddi şəkildə pəhrizlə əldə edilirdi. Nəhayət, çəkisini bərpa etməmək üçün Hollidey mədə kiçiltmə əməliyyatı keçirdi. İlkin arıqladıqdan sonra o, "Mən sənin tərəfindəyəm" adlı video yayımladı. Video əksər videolardan fərqli olaraq canlı lentə alınıb. 1995-ci ildə Hollidey *"On & On"* adlı albomunu yazdırdı*.* 2008-ci ilin martında isə verdiyi müsahibədə o, studiyada olduğunu və həmin ilin sonunda buraxılacaq yeni albom üzərində işlədiyini açıqladı.

2011-ci ilin aprelində Hollidey özünün Euphonic Records leyblində xristianlığı simvolizə edən *Xeyirxahlıq və Mərhəmət* adlı CD-ni yayımladı. O, bu albomunu Corciyadan ABŞ senatoru lakin o zaman hələ keşiş kimi fəaliyyət göstərən Rafael Uornok ilə birgə əməkdaşlıqda hazırlamışdır.

Hollidey 2012-ci il iyulun 16-dan iyulun 22-dək davam edən *Dreamgirls* filminin çəkilişlərində Effi rolunu yenidən təkrar oynadı.

## Şəxsi həyat
Hollidey iki dəfə ailə həyatı qurmağa çalışıb. 1991-ci ilin martında mahnı oxuduğu gecə klubunda klaviatura ustası Billi Midovs ilə tanış olduqdan cəmi iki ay sonra onlar evləndilər. Hollidey birinci əri haqqında deyir: "Onun gözəl yumor hissi var idi və o, məni hər zaman güldürürdü". Lakin 1991-ci ilin dekabrında, cəmi doqquz aydan sonra onlar boşandılar. O, Midovs haqqında bunları dedi: "Sadəcə bir-birimizi kifayət qədər yaxşı tanımırdıq".

Onun 1993-cü il martın 21-də başlayan və 1994-cü ildə sona çatan ikinci evliliyi Detroytda keşiş kimi çalışan Andre Vudsla olub. *Jet* jurnalı 19 aprel 1993-cü il sayında bu evliliyi işıqlandırdı.

Hollidey Texas Cənubi Universitetində oxuyub. Daha sonra 2000-ci ildə Bostondakı Berkli musiqi kollecində fəxri musiqi doktoru dərəcəsi aldı. 2001-ci ildə o, Nyu-Yorkda Toun Hollda rəqs şousunun aparıcısı olub, həmçinin 2002-ci ildə *St. James* Teatrında *Nothing Like a Dame* şousunda çıxış edib.

2011-ci ilin fevral ayının sonlarına olan məlumata görə, Holliday Corciya ştatının Atlanta şəhərində yaşayırdı.

## Diskoqrafiya

### Studiya albomları

## İstinadlar


## Xarici keçidlər

* 
* 
* Discogs — Jennifer Holliday